cyanic-selkie/wikianc huggingface dataset:
Περιβαλλοντικά προβλήματα
Περιβαλλοντική προστασία
Με την περιβαλλοντική προστασία μπορεί να ασχολούνται κρατικές υπηρεσίες, μεμονωμένα άτομα, οργανισμοί, Πανεπιστημιακά Τμήματα (Περιβαλλοντικές Επιστήμες), πολιτικά κόμματα ή οικολογικές ομάδες. Κατά τη δεκαετία του 1990 η ενασχόληση του ΟΗΕ με την αντιμετώπιση της πλανητικής κλιματικής αλλαγής οδήγησε στο Πρωτόκολλο του Κιότο, μία διεθνή συνθήκη η οποία στοχεύει στη μείωση των ρυθμών εκπομπής αερίων θερμοκηπίου προκειμένου να προληφθεί η όξυνση της παγκόσμιας υπερθέρμανσης, χωρίς να μειωθούν ωστόσο οι ρυθμοί οικονομικής ανάπτυξης. Έτσι, κατά το πρωτόκολλο, τα κράτη που επιθυμούν να συνεχίσουν παραγωγικές δραστηριότητες οι οποίες οδηγούν σε περιβαλλοντική υποβάθμιση είναι υποχρεωμένα να αγοράσουν αντίστοιχα δικαιώματα εκπομπής αερίων θερμοκηπίου, στο πλαίσιο ενός «εμπορίου ρύπων». Το πρωτόκολλο έχει τεθεί μερικώς σε ισχύ από το 2005, χωρίς ως τώρα σημαντικά αποτελέσματα, ενώ έχει δεχθεί κριτική για αναποτελεσματικότητα. Άλλες διακρατικές συνθήκες περιβαλλοντικού δικαίου είναι η σύμβαση Ραμσάρ, η Οδηγία για τα πουλιά (79/409/ΕΟΚ) και η Οδηγία των Οικοτόπων (92/43/ΕΟΚ).
Βιβλιογραφία
Κατηγορία:Περιβάλλον Κατηγορία:Οικολογία Κατηγορία:Διαχείριση Περιβάλλοντος και Φυσικών Πόρων Κατηγορία:Οικολογικά ρεύματα
Παναγιώτης Ασημάκης
Ο Παναγιώτης Ασημάκης (Αθανάσιος Διάκος Φωκίδας, 1933 – Αθήνα, 15 Μαΐου 2020 ) ήταν Έλληνας αθλητής της πάλης, εκπαιδευτής στον ελληνικό στρατό και στη χωροφυλακή, ηθοποιός του σινεμά (έλαβε μέρος σε 4 ταινίες) και συγγραφέας (εξέδωσε την αυτοβιογραφία του, με τίτλο «Η Ζωή μου και το Κατς»). Ο Ασημάκης σε ηλικία 13 ετών έφτασε στην Αθήνα, όπου απασχολήθηκε σε διάφορες εργασίες, ενώ παράλληλα ξεκίνησε να προπονείται στο γυμναστήριο του Πανελληνίου Γ.Σ. Υπό την καθοδήγηση του Τζιμ Μπόρα άρχισε να λαμβάνει μέρος σε αγώνες και στην αρχή της δεκαετίας του ’60 πέτυχε την πρώτη του σημαντική νίκη, επί του διεθνή Τούρκου πρωτοπαλαιστή Κασίμ Ασλάμ. Επί σειρά τουλάχιστον 40 ετών εργάσθηκε ως προϊστάμενος υπάλληλος του θυρωρείου υποδοχής και κλητήρας στο Υπουργείο Οικονομικών. Ο αδελφός του, Κώστας Ασημάκης υπήρξε πρωταθλητής Ελλάδας και βαλκανιονίκης στην ελληνορωμαϊκή πάλη.
Παραπομπές
Ασημακης Παναγιωτης
Γκούτι (ποδοσφαιριστής)
Ο Χοσέ Μαρία Γκουτιέρεθ, γνωστός και ως Γκούτι είναι Ισπανός ποδοσφαιριστής γεννημένος στην Ισπανία και αγωνιζόταν στην Μπεσίκτας προτού αποσυρθεί από την ενεργό δράση.
Ρεάλ Μαδρίτης
Ο Γκούτι ξεκίνησε την καριέρα του από τις ακαδημίες της Ρεάλ Μαδρίτης. Τη σεζόν 1994-1995 ο Γκούτι αγωνιζόταν για τη Ρεάλ C΄ σκοράροντας μάλιστα 3 γκολ σε 12 αγώνες. Την επόμενη σεζόν ο Ισπανός μέσος προάχθηκε στη δεύτερη ομάδα. Σκόραρε 11 φορές σε 26 ματς.
Το 1997 ο Γκούτι κατέκτησε 2 τρόπαια με τη πρώτη ομάδα, το πρωτάθλημα Ισπανίας και το Σούπερ Καπ Ισπανίας. Στο πρωτάθλημα πέτυχε ένα γκολ σε 17 παιχνίδια. Την εόμενη σεζόν ο Γκούτι βοήθησε τη Ρεάλ να κατακτήσει το Τσάμπιονς Λιγκ 1997-98 και το Διηπειρωτικό Κύπελλο.
Τη σεζόν 1999-2000 ο Γκούτι έχασε τη θέση του στην εντεκάδα καθώς στην θέση του αγωνιζόταν ο Κλάρενς Ζέεντορφ, ενώ αποβλήθηκε όταν κλώτσησε έναν αντίπαλό του. Κατέκτησε το ΟΥΕΦΑ Τσάμπιονς Λιγκ 1999-00. Συνολικά σκόραρε 6 γκολ σε 28 αγώνες.
Την επόμενη σεζόν, ο Γκούτι αγωνιζόταν σαν επιθετικός λόγω του τραυματισμού του Φερνάντο Μοριέντες. Σκόραρε 14 γκολ και κατέκτησε το πρωτάθλημα και το Σούπερ Καπ.
Μετά την αγορά του Ρονάλντο το 2002 ο Γκούτι επέστρεψε στη μεσαία γραμμή και το σκοράρισμά του έπεσε δραστικά. 3 σεζόν μετά ο Γκούτι δεν σκόραρε σε κανένα ματς με την πρώτη ομάδα, μετά από 7 σεζόν στη βασίλισσα. Το μόνο γκολ που σκόραρε ήταν με την Εθνική Ισπανίας με αντίπαλο το Σαν Μαρίνο. Την επόμενη σεζόν όμως σκόραρε 6 φορές σε 43 ματς.
Μέτα την εκλογή του Ραμόν Καλντερόν ως πρόεδρος του συλλόγου, ο οποίος έφερε τον Κακά από τη ΑΚ Μίλαν, το μέλλον του Γκούτι στη Ρεάλ ήταν αβέβαιο. Είχε επαφές με άλλους συλλόγους και με τη συμπολίτισσα Ατλέτικο Μαδρίτης, αλλά οι επαφές απέβησαν άκαρπες.
Στις 10 Φεβρουαρίου 2008 ο Γκούτι αγωνίστηκε στο καλύτερό του αγώνα ενάντια στη Ρεάλ Βαγιαδολίδ. Σκόραρε 2 γκολ και έδωσε 3 ασίστ νικώντας τη Βαγιαδολίδ με το εμφατικό 7-0. Τη σεζόν 2009-2010 μετά την ήττα από την Αλκορκόν με 0-4 για αγώνα του Κυπέλλου Ισπανίας, Ο Γκούτι προσέβαλλε τον τότε προπονητή της Ρεάλ, Μανουέλ Πελεγκρίνι, με αποτέλεσμα να αποτελεί ξένο σώμα για το σύλλογο.
Μπεσίκτας
Στις 26 Ιουλίου 2010 ο Γκούτι υπέγραψε διετές συμβόλαιο με την τούρκικη Μπεσίκτας. Στις 28 Σεπτεμβρίου 2010 βοήθησε την ομάδα να νικήσει τη Γαλατασαράι με ένα γκολ και μία ασίστ στο γήπεδο της Γαλατά. Την επόμενη σεζόν ο Γκούτι δεν υπολογιζόταν από τη Μπεσίκτας και στο τέλος της σεζόν αφέθηκε ελεύθερος. Στις 21 Σεπτεμβρίου 2012 αποσύρθηκε από το ποδόσφαιρο.
Κατηγορία:Ισπανοί ποδοσφαιριστές Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Μπεσίκτας Κατηγορία:Μέσοι ποδοσφαιριστές Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Εθνικής Ισπανίας Κ18 Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ποδοσφαιριστές Σούπερ Λιγκ Τουρκίας Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Προπονητές Σεγούντα Ντιβισιόν Κατηγορία:Ποδοσφαιριστές Ρεάλ Μαδρίτης Γ
Μιούζικαλ
right|thumb|350px|Το The Black Crook (1866) αναφέρεται από ορισμένους ιστορικούς ως το πρώτο μιούζικαλ.
Το μιούζικαλ είναι είδος θεάτρου που περιλαμβάνει τραγούδια, διαλόγους και χορό. Είναι ένας τρόπος να ειπωθεί μια ιστορία και να εκφραστεί το συναισθηματικό περιεχόμενό της, δηλαδή το χιούμορ, το πάθος, τον έρωτα, το θυμό και πολλά άλλα. Αυτό επιτυγχάνεται, κινητοποιώντας μέσα από το κείμενο, τη μουσική, την κίνηση καθώς και τις τεχνικές πτυχές της ψυχαγωγίας, όπως π.χ. τα οπτικά εφέ, έτσι ώστε να δημιουργηθεί ένα ενιαίο σύνολο από το οποίο καμία από τις τέχνες που περιλαμβάνει να μην ξεχωρίζει από την άλλη με κανένα τρόπο. Παρ' όλο που το μιούζικαλ καλύπτεται από άλλες θεατρικές μορφές όπως η όπερα, αυτή η ιδιαιτερότητα να έχει ίση αντιμετώπιση και να δίνει την ίδια σοβαρότητα σε όλες τις τέχνες που το αποτελούν, δίνει στο είδος έναν άλλο χαρακτήρα, ένα χαρακτήρα που αναγνωρίζεται ως το μουσικό θέατρο. Υπάρχουν πολλά μιούζικαλ που παίρνουν την ιδέα τους από έργα ή από κινούμενα σχέδια .
Απήχηση
Τα μιούζικαλ έχουν γίνει γνωστά κυρίως από τα μεγάλα θέατρα και τους υψηλούς προϋπολογισμούς του West End του Λονδίνου και του Μπρόντγουεϊ της Νέας Υόρκης. Γενικότερα, τέτοιες παραγωγές ανεβάζουν παγκοσμίως ακόμα και στα πειραματικά θέατρα, στα off Broadway θέατρα (περιφερειακά της Νέας Υόρκης) ή και από ερασιτεχνικούς θιάσους και σχολεία. Εκτός από τη Βρετανία και τη Βόρεια Αμερική, υπάρχουν ζωντανές μουσικές σκηνές και σε πολλές χώρες σε Ευρώπη, Λατινική Αμερική, Αυστραλία και Ασία.
Ιστορικό
Αν και η μουσική είναι ένα μέρος της δραματοποίησης από τους αρχαίους χρόνους και την Ελληνική τραγωδία και κωμωδία, το σύγχρονο μουσικό θέατρο εμφανίστηκε κατά τη διάρκεια του 19ου αιώνα, με αποκορύφωμα τα έργα των Γκίλμπερτ και Σάλιβαν στη Βρετανία και των Harrigan και Hart στην Αμερική. Ακολουθούν πολυάριθμα Edwardian μιούζικαλ, κωμωδίες και έργα Αμερικανών δημιουργών όπως ο George Μ.Cohan. Στις αρχές του 20ού αιώνα το πριγκιπικό θέατρο παρουσίασε μιούζικαλ όπως το «Of Thee I Sing», παραστάσεις που θεωρούνται σπουδαία καλλιτεχνικά βήματα καθώς οδήγησαν σε πρωτοποριακά έργα όπως το Show Boat και το Oklahoma! Μερικά από τα πιο διάσημα μιούζικαλ στις δεκαετίες που ακολούθησαν ήταν τα West Side Story, The Fantasticks, Hair, A Chorus Line, Les Misérables, The Phantom of the Opera, Rent, The Producers, Wicked και Hamilton.
Το Μιούζικαλ στην Ελλάδα
Τα τελευταία χρόνια η τέχνη του μιούζικαλ έχει αρχίσει να γίνεται ολοένα και δημοφιλέστερη στην Ελλάδα. Όλο και περισσότεροι Έλληνες καλλιτέχνες επιλέγουν να ασχοληθούν με το συγκεκριμένο είδος. Στην πραγματικότητα, το Μιούζικαλ είναι ένα αρκετά οικείο είδος τέχνης για τους Έλληνες, καθώς είχε αποτελέσει το δημοφιλέστερο κινηματογραφικό είδος στην Ελλάδα του '60. Τα μιούζικαλ του παλιού ελληνικού κινηματογράφου δεν ήταν απλές απομιμήσεις του Χόλιγουντ. Αντίθετα, απεικόνιζαν κοινωνικούς και πολιτιστικούς προβληματισμούς και επιδρούσαν στη λαϊκή κουλτούρα. Εξέφραζαν την αισιοδοξία των καιρών, ενώ παράλληλα συνέλαβαν τις εντάσεις από την ταχεία κοινωνική αλλαγή. Τα τελευταία χρόνια έχει παρατηρηθεί ότι όλο και περισσότερες θεατρικές σκηνές στην Ελλάδα συμπεριλαμβάνουν μιούζικαλ στο πρόγραμμα τους, τα οποία αποτελούν διασκευές από γνωστά μιούζικαλ του Broadway όπως το "Hair", "Mamma Mia", "Fame","Annie", "The Adams" και "Grease". Ωστόσο, έχουν αρχίσει να ανεβαίνουν και κάποιες ελληνικές παραγωγές όπως το "Ένα βήμα τη φορά", " Το 10 το καλό και ο χάρτινος κόσμος" και "Γοργόνες και μάγκες". μικρογραφία|227x227εσ
Εξωτερικοί σύνδεσμοι
Κατηγορία:Μουσικά είδη Κατηγορία:Θεατρικά είδη Κατηγορία:Χορευτικά είδη
Μπλε του μεθυλενίου
Το κυανούν ή μπλε του μεθυλενίου (αγγλ. Methylene blue, Methylthioninium chloride), επίσης γνωστό ως χλωριούχο μεθυλοθειονίνιο, είναι φάρμακο, αλλά και βαφή. Ως φάρμακο, χρησιμοποιείται κυρίως για τη θεραπεία της μεθαιμοσφαιριναιμίας. Συγκεκριμένα, χρησιμοποιείται για τη θεραπεία μεθυμοσφαιρίνης με επίπεδα πάνω από 30% ή στα οποία υπάρχουν συμπτώματα παρά τη θεραπεία με οξυγόνο. Έχει χρησιμοποιηθεί προηγουμένως για δηλητηρίαση με κυανιούχα και λοιμώξεις του ουροποιητικού συστήματος, αλλά αυτή η χρήση δεν συνιστάται πλέον. Συνήθως χορηγείται με ένεση σε φλέβα.
Συχνές ανεπιθύμητες ενέργειες περιλαμβάνουν πονοκέφαλο, έμετο, σύγχυση, δύσπνοια και υψηλή αρτηριακή πίεση. Άλλες ανεπιθύμητες ενέργειες περιλαμβάνουν σύνδρομο σεροτονίνης, διάσπαση των ερυθρών αιμοσφαιρίων και αλλεργικές αντιδράσεις. Η χρήση συχνά μετατρέπει τα ούρα, τον ιδρώτα και τα κόπρανα σε πράσινου ή μπλε χρώματος. Ενώ η χρήση κατά τη διάρκεια της εγκυμοσύνης μπορεί να βλάψει το μωρό, η μη χρήση της σε μεθαιμοσφαιριναιμία είναι πιθανώς πιο επικίνδυνη. Το μπλε του μεθυλενίου είναι βαφή θειαζίνης Λειτουργεί μετατρέποντας τον τρισθενή σιδήρου στην αιμοσφαιρίνη σε δισθενή.
Το μπλε του μεθυλενίου παρασκευάστηκε για πρώτη φορά το 1876, από τον Χάινριχ Κάρο. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας
Ιατρικές χρήσεις
Το μπλε του μεθυλενίου χρησιμοποιείται ως φάρμακο για τη θεραπεία της μεθαιμοσφαιριναιμίας. Αυτό μπορεί να προκύψει από την κατάποση ορισμένων φαρμακευτικών προϊόντων, τοξινών ή κουκιών. Κανονικά, μέσω των εξαρτώμενων από το NADH ή NADPH ενζύμων αναγωγάσης μεθαιμοσφαιρίνης, η μεθαιμοσφαιρίνη ανάγεται πάλι σε αιμοσφαιρίνη. Όταν μεγάλες ποσότητες μεθαιμοσφαιρίνης εμφανίζονται λόγω τοξινών, οι αναγωγάσεις μεθεμοσφαιρίνης ανεπαρκούν. Το μπλε του μεθυλενίου, όταν εγχέεται ενδοφλεβίως ως αντίδοτο, αρχικά το ίδιο ανάγεται σε μπλε λευκομεθυλενίου, το οποίο στη συνέχεια ανάγει την ομάδα αίμης από τη μεθεμοσφαιρίνη στην αιμοσφαιρίνη. Το μπλε του μεθυλενίου μπορεί να μειώσει τον χρόνο ημιζωής της μεθαιμοσφαιρίνης από ώρες σε λεπτά. Σε υψηλές δόσεις, ωστόσο, το μπλε του μεθυλενίου προκαλεί στην πραγματικότητα τη μεθαιμοσφαιριναιμία, αντιστρέφοντας αυτήν την οδό.
Το μπλε του μεθυλενίου σε συνδυασμό με φως έχει χρησιμοποιηθεί για τη θεραπεία της ανθεκτικής ψωρίασης πλάκας.
Το μπλε του μεθυλενίου είναι συστατικό ενός αναλγητικού, αντιμολυσματικού και αντισπασμωδικού της ουροφόρου οδού, γνωστού ως Prosed DS, ένας συνδυασμός σαλικυλικού φαινυλεστέρα, βενζοϊκού οξέος, θειϊκής υοσκυαμίνης και μεθαναμίνης (γνωστός και ως εξαμεθυλενοτετραμίνη και να μην συγχέεται με τη "μεθαναμίνη") ).
Δεδομένου ότι το δυναμικό αναγωγής του είναι παρόμοιο με αυτό του οξυγόνου και μπορεί να αναχθεί από συστατικά της αλυσίδας μεταφοράς ηλεκτρονίων, μεγάλες δόσεις κυανού του μεθυλενίου χρησιμοποιούνται μερικές φορές ως αντίδοτο στη δηλητηρίαση από κυανιούχο κάλιο, μια μέθοδος που δοκιμάστηκε επιτυχώς το 1933 από την Ματίλντα Μολντενχάουερ Μπρουκς στο Σαν Φρανσίσκο, αν και πρωτοδείχθηκε από τον Μπο Σάλιν του Πανεπιστημίου Λουντ, το 1926. μικρογραφία|280x280εσ|Ανθρώπινα επιθηλιακά κύτταρα ύστερα από χρώση με μπλε του μεθυλενίου Σε χειρουργικές επεμβάσεις όπως οι εκτομές λεμφαδένα φρουρού, το μπλε του μεθυλενίου μπορεί να χρησιμοποιηθεί για την οπτική ανίχνευση της λεμφικής παροχέτευσης των δοκιμασμένων ιστών. Παρομοίως, προστίθεται μπλε μεθυλένιο στο τσιμέντο οστών σε ορθοπεδικές επεμβάσεις για να παρέχει εύκολη διάκριση μεταξύ φυσικού οστού και τσιμέντου. Επιπλέον, το μπλε του μεθυλενίου επιταχύνει τη σκλήρυνση του τσιμέντου οστών, αυξάνοντας την ταχύτητα με την οποία το τσιμέντο οστών μπορεί να εφαρμοστεί αποτελεσματικά. Το μπλε του μεθυλενίου χρησιμοποιείται ως βοήθημα στην οπτικοποίηση / προσανατολισμό σε μια σειρά ιατρικών συσκευών, συμπεριλαμβανομένης μιας χειρουργικής μεμβράνης στεγανοποίησης, (Tissue Patch). Στα συρίγγια και στις κύστεις κόκκυγος χρησιμοποιείται για τον προσδιορισμό της οδού για πλήρη εκτομή. Μπορεί επίσης να χρησιμοποιηθεί κατά τη διάρκεια γαστρεντερικών χειρουργικών επεμβάσεων (όπως εκτομή του εντέρου ή γαστρική παράκαμψη) για τον έλεγχο διαρροών.
Μια παραδοσιακή εφαρμογή του μπλε του μεθυλενίου είναι η ενδοκοιλιακή ή υπερβική χρώση των νευρικών ινών, φαινόμενο που περιγράφηκε για πρώτη φορά από τον Πάουλ Έρλιχ το 1887. Ένα αραιό διάλυμα της χρωστικής είτε εγχέεται σε ιστό είτε εφαρμόζεται σε μικρά φρεσκοκομμένα κομμάτια. Ο επιλεκτικός μπλε χρωματισμός αναπτύσσεται με έκθεση στον αέρα (οξυγόνο) και μπορεί να σταθεροποιηθεί με εμβάπτιση του βαμμένου δείγματος σε υδατικό διάλυμα μολυβδαινικού αμμωνίου. Το κυανό του μεθυλενίου χρησιμοποιήθηκε στο παρελθόν για την εξέταση της επιβίωσης των μυών, του δέρματος και των εσωτερικών οργάνων. Ο μηχανισμός της επιλεκτικής πρόσληψης βαφής δεν είναι πλήρως κατανοητός. Η ζωτική χρώση των νευρικών ινών στο δέρμα εμποδίζεται από την ουαβαΐνη, ένα φάρμακο που αναστέλλει την Na / K-ATPάση των κυτταρικών μεμβρανών.
Έχει επίσης χρησιμοποιηθεί στη σηπτική καταπληξία και στην αναφυλαξία.
Το μπλε του μεθυλενίου αυξάνει σταθερά την αρτηριακή πίεση σε άτομα με αγγειοπληγικό σύνδρομο (καταπληξία ανακατανομής), αλλά δεν έχει αποδειχθεί ότι βελτιώνει την παροχή οξυγόνου στους ιστούς ή μειώνει τη θνησιμότητα.
Παρενέργειες
Το μπλε του μεθυλενίου είναι ένας αναστολέας της μονοαμινοξειδάσης (ΜΑΟΙ), και εάν εγχυθεί ενδοφλεβίως σε δόσεις άνω των 5 mg / kg, μπορεί να προκαλέσει σοβαρή τοξικότητα σεροτονίνης, σύνδρομο σεροτονίνης, εάν συνδυαστεί με οποιονδήποτε εκλεκτικό αναστολέα επαναπρόσληψης σεροτονίνης (SSRIs) ή άλλο αναστολέα επαναπρόσληψης σεροτονίνης (π.χ. ντουλοξετίνη, σιβουτραμίνη, βενλαφαξίνη, κλομιπραμίνη, ιμιπραμίνη ).
Χημεία
Το μπλε του μεθυλενίου είναι παράγωγο της φαινοθειαζίνης. Είναι σκούρα πράσινη σκόνη, που αποδίδει μπλε διάλυμα στο νερό. Η ένυδρη μορφή έχει τρία μόρια νερού ανά μονάδα κυανού του μεθυλενίου. Το μπλε του μεθυλενίου έχει pH 6 σε νερό (10 g / l) στους 25 ° C (77) ° F).
Αυτή η ένωση παρασκευάζεται με οξείδωση διμεθυλ-4-φαινυλενοδιαμίνης παρουσία θειοθειικού νατρίου :
Ιδιότητες απορρόφησης φωτός
μικρογραφία|Φάσμα απορρόφησης του μπλε του μεθυλενίου, όσον αφορά τον συντελεστή γραμμομοριακής απόσβεσης (βάση 10 λογάριθμος). Σε αυτό το σύνολο δεδομένων παρατηρήθηκε μέγιστη απορρόφηση 1,7 (δηλ. 98% του μεταδιδόμενου φωτός απορροφήθηκε) σε φως 665 nm που διήλθε από 1 cm 10 μικρογραμμομοριακού διαλύματος μπλε μεθυλενίου. Η μέγιστη απορρόφηση φωτός είναι κοντά στα 670 νμ. Οι ιδιαιτερότητες της απορρόφησης εξαρτώνται από διάφορους παράγοντες, όπως πρωτονίωση, προσρόφηση σε άλλα υλικά και μεταχρωματισμός - ο σχηματισμός διμερών και αδρανών υψηλότερης τάξης ανάλογα με τη συγκέντρωση και άλλες αλληλεπιδράσεις:
Άλλες χρήσεις
Ο σχηματισμός κυανού του μεθυλενίου μετά την αντίδραση υδρόθειου με διμεθυλ-ρ-φαινυλενοδιαμίνη και σίδηρο (III) σε pΗ 0,4 - 0,7 χρησιμοποιείται για τον προσδιορισμό με φωτομετρικές μετρήσεις τη συγκέντρωση σουλφιδίου στην περιοχή 0,020 έως 1,50 mg / L (20) ppb έως 1.5 ppm). Η δοκιμασία είναι πολύ ευαίσθητη και ο μπλε χρωματισμός που αναπτύσσεται κατά την επαφή των αντιδραστηρίων με διαλυμένο H 2 S είναι σταθερό για 60 λεπτά. Έτοιμα κιτ όπως το τεστ Spectroquant διευκολύνουν τις ρουτίνες αναλύσεις. Η δοκιμασία μπλε μεθυλενίου σουλφιδίου είναι μια βολική μέθοδος που χρησιμοποιείται συχνά στη μικροβιολογία του εδάφους για γρήγορη ανίχνευση στο νερό της μεταβολικής δραστηριότητας των βακτηρίων που ανάγουν σουλφίδια (SRB). Θα πρέπει να παρατηρηθεί ότι σε αυτή τη δοκιμή, το μπλε του μεθυλενίου είναι προϊόν αντίδρασης και όχι αντιδραστήριο.
Το μπλε του μεθυλενίου χρησιμοποιείται στην υδατοκαλλιέργεια και από τους λάτρεις των τροπικών ψαριών ως θεραπεία για μυκητιασικές λοιμώξεις. Μπορεί επίσης να είναι αποτελεσματικό στη θεραπεία ψαριών που έχουν μολυνθεί με ich αν και ένας συνδυασμός πράσινου μαλαχίτη και φορμαλδεΰδης είναι πολύ πιο αποτελεσματικός έναντι των παρασιτικών πρωτοζωών Ichthyophthirius multifiliis. Συνήθως χρησιμοποιείται για την προστασία των νεογέννητων ωαρίων από τα μολυσμένα από μύκητες ή βακτήρια. Αυτό είναι χρήσιμο όταν ο ερασιτέχνης θέλει να εκκολάψει τεχνητά τα αυγά των ψαριών. Το μπλε μεθυλένιο είναι επίσης πολύ αποτελεσματικό όταν χρησιμοποιείται ως μέρος ενός «φαρμακευτικού λουτρού ψαριών» για τη θεραπεία της αμμωνίας, του νιτρώδους και του κυανιούχου δηλητηρίασης, καθώς και για τοπική και εσωτερική θεραπεία τραυματισμένων ή άρρωστων ψαριών ως «πρώτη απόκριση»
Έρευνα
Το μπλε του μεθυλενίου αναγνωρίστηκε από τον Πάουλ Έρλιχ περίπου το 1891 ως πιθανή θεραπεία για την ελονοσία. Εξαφανίστηκε ως ανθελονοσιακό κατά τη διάρκεια του πολέμου του Ειρηνικού στις τροπικές περιοχές, καθώς οι Αμερικανοί και οι συμμαχικοί στρατιώτες δεν τους άρεσαν οι δύο εμφανείς, αλλά αναστρέψιμες παρενέργειές του: να γίνουν τα ούρα μπλε ή πράσινα και ο σκληρός (το λευκό των ματιών) μπλε. Το ενδιαφέρον για τη χρήση του ως ανθελονοσιακό αναβίωσε πρόσφατα, ειδικά λόγω της χαμηλής τιμής του. Πολλές κλινικές δοκιμές βρίσκονται σε εξέλιξη, προσπαθώντας να βρουν έναν κατάλληλο συνδυασμό φαρμάκων. Σύμφωνα με μελέτες για παιδιά στην Αφρική, φαίνεται να έχει αποτελεσματικότητα κατά της ελονοσίας, αλλά οι προσπάθειες συνδυασμού μπλε μεθυλενίου με χλωροκίνη ήταν απογοητευτικές.
Σε μια κλινική δοκιμή φάσης 3 του LMTM (TauRx0237 ή LMT-X), ένα παράγωγο του μπλε του μεθυλενίου, απέτυχε να δείξει όφελος κατά της γνωστικής ή λειτουργικής μείωσης σε άτομα με ήπια έως μέτρια νόσο του Αλτσχάιμερ. Η εξέλιξη της νόσου τόσο για το φάρμακο όσο και για το εικονικό φάρμακο ήταν πρακτικά πανομοιότυπη.
Το μπλε του μεθυλενίου έχει μελετηθεί ως βοηθητικό φάρμακο στη θεραπεία της διπολικής διαταραχής.
Έχει μελετηθεί σε σάρκωμα Καπόσι που σχετίζεται με το AIDS, ιός του Δυτικού Νείλου, και για την απενεργοποίηση του σταφυλόκοκκου του χρυσίζοντα, και του HIV-1. Οι βαφές φαινοθειαζίνης και το φως είναι γνωστό ότι έχουν ιοκτόνες ιδιότητες για πάνω από 70 χρόνια.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Ιστολογία Κατηγορία:Αντίδοτα Κατηγορία:Βαφές Κατηγορία:Αντιμολυσματικοί παράγοντες Κατηγορία:Φαινοθειαζίνες Κατηγορία:Αμίνες Κατηγορία:Χλωρίδια
Πυρηνέλαιο
Δεδομένου ότι ο πυρήνας της ελιάς περιέχει μίγμα πυρηνελαίου (~5%), πυρηνοξύλου (~45%) και νερού (~50%), το πρώτο στάδιο παραγωγής είναι η ξήρανση σε κυλινδρικά ξηραντήρια με σκοπό την αφαίρεση της μεγαλύτερης ποσότητας του περιεχόμενου νερού. Το πυρηνέλαιο απομακρύνεται στο δεύτερο στάδιο με εκχύλιση με εξάνιο, διθειάνθρακα ή τριχλωροαιθυλένιο και στη συνέχεια με απόσταξη του μίγματος, από όπου λαμβάνεται το πυρηνέλαιο.
Παραπροϊόν της παραγωγής πυρηνελαίου είναι το πυρηνόξυλο το οποίο χρησιμοποιείται ως καύσιμο είτε σε οικιακή χρήση (σε μαγκάλια) είτε σε βιομηχανική χρήση (καυστήρες, μονάδες παραγωγής ενέργειας, καμίνια ή κλίβανοι). Η θερμαντική του ικανότητα είναι περίπου το ένα τρίτο από αυτή του πετρελαίου.
Εξωτερικοί σύνδεσμοι
Κατηγορία:Φυτικά έλαια Κατηγορία:Μαγειρικά έλαια
Ίνγκολφ του Ρόσενμπορκ
Ο Ίνγκολφ, δανικά Ingolf (γενν. 17 Φεβρουαρίου 1940) από τον Οίκο του Γκλύκσμπουρκ ήταν πρίγκιπας της Δανίας και, μετά το γάμο του, κόμης του Ρόσενμπορκ.
Βιογραφία
Είναι ο πρωτότοκος γιος του Κνουτ πρίγκιπα της Δανίας και της Καρολίνας-Ματθίδης, κόρης του Χάραλτ πρίγκιπα της Δανίας.
Είναι ανιψιός του Φρειδερίκου Θ΄ και εξάδελφος της Μαργαρίτας Β΄ βασιλέων της Δανίας. Ο πατέρας του ήταν διάδοχος της Δανίας και ο Ίνγκολφ θα τον διαδεχόταν. Αλλά το 1953 ο Φρειδερίκος Θ΄ τροποποίησε την Πράξη της διαδοχής, επιτρέποντας και σε θήλεα τέκνα τη διαδοχή, έτσι ο Κνουτ και ο Ίνγκολφ δεν θα γινόταν βασιλείς. Το 1968 έκανε γάμο χωρίς τη βασιλική συγκατάθεση και έτσι έχασε τον τίτλο του πρίγκιπα της Δανίας και έλαβε τον τίτλο του κόμη του Ρόσενμπορκ. Τρία έτη μετά και ο αδελφός του Χριστιανός νυμφεύτηκε χωρίς τη βασιλική έγκριση.
Ο Ίνγκολφ είναι εξάδελφος της Άννας-Μαρίας πριγκίπισσας της Δανίας και έγινε κουμπάρος στον γάμο της με τον Κωνσταντίνο Β΄ της Ελλάδας. Με τον Κωνσταντίνο Β΄ είναι 3ος εξάδελφος.
Εξωτερικοί σύνδεσμοι
Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Θεόδωρος Γρίβας
Ο Θεόδωρος Γρίβας, γνωστός και ως Θεοδωράκης Γρίβας (1797 - 24 Οκτωβρίου 1862), ήταν Έλληνας αγωνιστής του 1821, στρατηγός και πολιτικός.
Βιογραφία
Γεννήθηκε στην Πρέβεζα και καταγόταν από τη σπουδαία οικογένεια Γρίβα της Ακαρνανίας από την Περατιά. Συμμετείχε στην επανάσταση του 1821 με δικό του στρατιωτικό σώμα ενώ την περίοδο της ανεξαρτησίας διαδραμάτισε σημαντικό ρόλο. Το 1836 κατέστειλε την εξέγερση της Στερεάς Ελλάδας εναντίον του Όθωνα, ενώ το 1847 οργάνωσε ο ίδιος επανάσταση με σκοπό να καταψηφιστεί η κυβέρνηση Μαυροκορδάτου. Το κάστρο του Τεκέ στην Αιτωλοακαρνανία, πρώην μοναστήρι, σύμφωνα με τις πηγές παραχωρήθηκε στον Γρίβα αφότου το κατέλαβε.
Με την έκρηξη του Κριμαϊκού πολέμου εισέβαλε στην Ήπειρο. Η σημαντικότερη στιγμή όμως της πορείας του ήταν τον Οκτώβριο του 1862 όταν και επαναστάτησε εναντίον του Όθωνα καταλαμβάνοντας τη Βόνιτσα. Από εκεί σχημάτισε κυβέρνηση με αρχηγό τον ίδιο και προχώρησε στο Αγρίνιο. Εν τω μεταξύ πληροφορήθηκε ότι ο Όθων είχε κηρυχθεί έκπτωτος και ότι όλη η Ελλάδα είχε επαναστατήσει. Κατέλαβε το Μεσολόγγι, του οποίου τη φρουρά και διέλυσε. Φήμες που κυκλοφόρησαν τότε ανέφεραν πως βάδιζε εναντίον της Αθήνας επικεφαλής στρατιωτικού σώματος, προκειμένου να καταλάβει την εξουσία. Ο Μπενιζέλος Ρούφος τότε έστειλε ως απεσταλμένο τον Αθανάσιο Κανακάρη-Ρούφο, ο οποίος του πρόσφερε 40.000 δραχμές (κατά τον Παύλο Καρολίδη, ο οποίος αναφέρει επίσης ότι ο Γρίβας δέχθηκε τα χρήματα), αφού πρώτα ο Μπενιζέλος Ρούφος υποθήκευσε τα κτήματά του στην Ηλεία και του προσέφερε την προαγωγή στον βαθμό του στρατάρχη, με τη σύμφωνη γνώμη του Δημητρίου Βούλγαρη. Τότε ο Γρίβας λέγεται πως του έδειξε το σπαθί του και είπε: «Αυτό θα με κάνει στρατάρχη». Στην πραγματικότητα, ο Γρίβας ήταν ήδη ετοιμοθάνατος όταν τον συνάντησε η κυβερνητική αποστολή στις 23 Οκτωβρίου 1862. Μολαταύτα, του ανέγνωσε την απόφαση της προαγωγής του σε στρατάρχη, αποδίδοντάς του τον βαθμό. Ο Γρίβας απεβίωσε τελικά την επόμενη ημέρα. Υποστηρίχθηκε ότι δηλητηριάστηκε από Άγγλους πράκτορες, ενώ ο Γιάννης Κορδάτος αναφέρει την πληροφορία, μνημονεύοντας ως πηγή του χειρόγραφο που του έδωσε το 1933 ο στρατηγός Παπούλας. Κατά τον Κορδάτο, ο Γρίβας επέσυρε την ανησυχία των Άγγλων, επειδή πληροφορήθηκαν πως θα κατέλυε τη μοναρχία και θα ανακηρυσσόταν Πρόεδρος της Δημοκρατίας.
Γιος του ήταν ο Δημήτριος Γρίβας.
Παράδοση
«Γρίβα μ' σε θέλει ο βασιλιάς, όλος ο κόσμος κι ο ντουνιάς.
- Σαν τι με θέλει ο βασιλιάς, όλος ο κόσμος κι ο ντουνιάς;
Άμα με θέλει για κακό, να ζώσω τ' άρματα κι εγώ,
- Σε θελ' να δώκεις τ' άρματα, να προσκυνήσεις τον βασιλιά.
- Γρίβας δε δίνει τ' άρματα, δεν προσκυνάει τον βασιλιά.»
Η αρχική μορφή είχε ως εξής: – Γρίβα μ’ σε θέλει ο βασιλιάς, όλος ο κόσμος κι ο ντουνιάς.
– Σαν τι με θέλει ου κιαρατάς, oύλος ο κόσμος κι ο ντουνιάς.
- Ωρ’ αν με θέλει για κακό, να ζώσω τα, τ΄ άρματα κι γω.
- Ωρ’ αν με θέλει για καλό, ν΄ αλλάξω και, και να στολιστώ.
– Μωρέ σε θελ’ να δώκεις τ’ άρματα, να προσκυνήσεις τον βασιλιά.
Το συγκεκριμένο τραγούδι στη διάρκεια του χρόνου έχει αλλάξει μορφή, με αποτέλεσμα να παρουσιάζεται ως τραγούδι κυρίως φιλοβασιλικών κύκλων του παρόντος, με την εξής παραλλαγή στον στίχο:
Σαν τι με θέλει ο βασιλιάς; όλος ο κόσμος ο ντουνιάς;
Γρίβα σε θέλει για καλό, για να σε κάνει στρατηγό.
(ή Για να σε κάνει στρατηγό Να διαφεντεύσεις τον στρατό )
Παραπομπές
Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 05/2010 Κατηγορία:Οικογένεια Γρίβα Κατηγορία:Στρατάρχες της Ελλάδας
Κατάλογος τουρνουά αντισφαίρισης
Λίστα τουρνουά Αντισφαίρισης (κατά το 2007):
Γυναικών
*
Ραμόν ντε Πενιαφόρ
Ο Ραμόν ντε Πενιαφόρ (Ramon και Raimon de Penyafort, Σάντα Μαργαρίδα ι ελς Μόνζος, Άνω Πενεδές, 1180 - Βαρκελώνη, 1275) ήταν κληρικός του τάγματος των Δομινικανών, ένας εκ των σημαντικότερων ειδικών στο κανονικό δίκαιο του Μεσαίωνα και άγιος της Ρωμαιοκαθολικής Εκκλησίας. Κύριο έργο του υπήρξε το Decretales Gregorii IX, μια σύνοψη των νομοθετημάτων της ρωμαιοκαθολικής εκκλησίας της εποχής του ομώνυμου Πάπα. Θεωρείται επίσης ο υπεύθυνος της εισαγωγής της Ιεράς Εξέτασης στο Στέμμα της Αραγόνας.
Βίος
Ήταν γιος του ιππότη Πέρε Ραμόν ντε Πενιαφόρ, κυρίου του ομώνυμου κάστρου κοντά στην Μπιλαφράνκα δελ Πενεδές. Το 1204 εργάστηκε ως κληρικός στον καθεδρικό ναό της Βαρκελώνης. Σπούδασε κανονικό δίκαιο στο Πανεπιστήμιο της Μπολόνια, όπου εργάστηκε και ως καθηγητής (1217-1222), ερχόμενος σε επαφή με το νεοπαγές τάγμα των Δομινικανών. Με την επιστροφή του στην Βαρκελώνη απασχολήθηκε για λίγο στον καθεδρικό της μέχρι που ενσωματώθηκε επίσημα στους Δομινικανούς.
thumb|250x250px|Ο τάφος του Ραμόν ντε Πενιαφόρ στον Καθεδρικό της Βαρκελώνης|leftΑρχικά συνέγραψε ορισμένες πραγματείες όπως το Summa de casibus poenitentiae και συνόδεψε τον Ζαν ντ' Αμπβίλ στην περιοδεία του στα ιβηρικά βασίλεια με σκοπό την προώθηση των μεταρρυθμίσεων της Δ΄ Συνόδου του Λατερανού. Έπειτα επέστρεψε στη Ρώμη όπου έγινε o εξομολογητής του πάπα Γρηγόριου Θ΄. Ο Πάπας του ανέθεσε την συγκέντρωση των λεγόμενων Διαταγμάτων του Γρηγορίου Θ΄, έργο που αποτέλεσε τον κώδικα κανονικού δικαίου της Καθολικής Εκκλησίας μέχρι την αναθεώρηση του Πίου Ι΄ τον 20ό αιώνα. Ο ίδιος τον όρισε Αρχιεπίσκοπο της Ταραγόνα 1235 αλλά ένα χρόνο αργότερα παραιτήθηκε και αποσύρθηκε στο μοναστήρι της Αγίας Αικατερίνης. Μεταξύ 1236 και 1238 συμμετείχε ενεργά στην πολιτική ζωή του Στέμματος της Αραγόνας. Όρισε τους επισκόπους των πρόσφατα κατεκτημένων Ουέσκα και Μαγιόρκα και ακύρωσε τον αφορισμό του Ιακώβου Α΄, ο οποίος ήταν στενός του φίλος. Το 1239 εκλέχθηκε τρίτος γενικός επίτροπος του Τάγματος αλλά παραιτήθηκε σε διάστημα ενός έτους. Για τα επόμενα τριάντα πέντε χρόνια εργάσθηκε ως σύμβουλος του μονάρχη κυριαρχώντας στην εκκλησιαστική ζωή της Καταλονίας, με τέσσερις επισκόπους (της Βαρκελώνης, της Λιέιδα, του Μπικ και της Ζιρόνα) να είναι Δομηνικανοί.
Εργάσθηκε επίσης ως ιεροεξεταστής και νομικός σύμβουλος. Ίδρυσε μια σχολή στην Τύνιδα το 1245 με σκοπό τον προσηλυτισμό Αράβων στον χριστιανισμό και ένα έτερο στη Μούρθια που απευθυνόταν στους Εβραίους. Χάρις σε δική του προτροπή ο Θωμάς Ακινάτης έγραψε το απολογητικό εγχειρίδιο Summa contra gentiles. Πέθανε το 1275 ενώ του αποδίδονται πολλά θαύματα.
Αγιοποίηση
Η Ρωμαιοκαθολική Εκκλησία τον αγιοποίησε το 1665 παρά την πρόταση που είχε καταθέσει η εκκλησιαστική σύνοδος της Ταραγόνα ήδη από το 1279.
Παραπομπές
Κατηγορία:Άγιοι της Ρωμαιοκαθολικής Εκκλησίας Κατηγορία:Καταλανοί κληρικοί Κατηγορία:Ισπανοί θεολόγοι Κατηγορία:Επίσκοποι του 13ου αιώνα Κατηγορία:Ισπανοί Επίσκοποι
Σάντα Φε (Νέο Μεξικό)
Η Σάντα Φε (αγγλικά: Santa Fe, New Mexico, στα ισπανικά σημαίνει Αγία Πίστη) είναι πόλη των ΗΠΑ και πρωτεύουσα της αμερικανικής πολιτείας του Νέου Μεξικού, καθώς και έδρα της Κομητείας Σάντα Φε. Σύμφωνα με την απογραφή του 2020, η Σάντα Φε έχει πληθυσμό 85.627 κατοίκους και ήταν η τέταρτη μεγαλύτερη πόλη στη πολιτεία.
Συμπεριλαμβάνεται εντός της μητροπολιτικής περιοχής της Αλμπουκέρκης. Βρίσκεται στο κέντρο του βόρειου Νέου Μεξικού, και απέχει 103 χιλιόμετρα από την μεγαλύτερη πόλη της πολιτείας, την Αλμπουκέρκη.
Σημερινός Δήμαρχος της Σάντα Φε, είναι ο Δημοκρατικός Άλαν Γουέμπερ, από τον Μάρτιο του 2018.
Ιστορία
Η πόλη ιδρύθηκε από τους Ισπανούς το 1607 και το 1610 έγινε η πρωτεύουσα της ισπανικής επαρχίας του Νέου Μεξικού, γεγονός που κατατάσσει τη Σάντα Φε ως την παλαιότερη πρωτεύουσα πολιτείας στις ΗΠΑ. Επίσης, είναι η παλαιότερη ευρωπαϊκή πόλη δυτικά του Μισσισσιππή.
Παρόλα αυτά, η πόλη δεν κατοικείτο συνεχώς από το 1607 μέχρι σήμερα, καθώς από το 1680 μέχρι το 1692 εγκαταλείφθηκε εξαιτίας των επιθέσεων ινδιάνων. Όταν η περιοχή απελευθερώθηκε από τους Ισπανούς και έγινε μέρος του Μεξικού, η Σάντα Φε έγινε πρωτεύουσα της επαρχίας. Το 1848 η πόλη πέρασε σε αμερικανική κυριαρχία και το 1912, όταν το Νέο Μέξικο έγινε πολιτεία, η Σάντα Φε παρέμεινε η πρωτεύουσά του.
Οικονομία
Η Σάντα Φε είναι σημαντικός τουριστικός προορισμός στις Ηνωμένες Πολιτείες, καθώς κάθε χρόνο δέχεται 1 με 2 εκατομμύρια επισκέπτες. Τα έσοδα από τον τουρισμό υπολογίζονται σε περίπου 1 δισ. δολάρια ετησίως. Στυλοβάτης της οικονομίας της πόλης είναι η κυβέρνηση, η οποία είναι επίσης και ο κύριος εργοδότης και ακολουθεί ο χώρος της εστίασης και ο τομέας της υγείας.
Εξωτερικοί σύνδεσμοι
Σαντα Φε
Cyprus Today
Η Cyprus Today είναι η κορυφαία αγγλόφωνη εφημερίδα στην Τουρκική Δημοκρατία της Βόρειας Κύπρου. Ιδρύθηκε στις 12 Οκτωβρίου του 1991, εκδίδεται μία φορά την εβδομάδα και έχει πολυεθνικό προσωπικό. Η εφημερίδα περιέχει άρθρα από την Κύπρο (ελεύθερες και κατεχόμενες περιοχές) καθώς και διεθνείς ειδήσεις, ψυχαγωγικά και αθλητικά θέματα.
Εξωτερικοί σύνδεσμοι
Κατηγορία:Εφημερίδες στην αγγλική γλώσσα Κατηγορία:Εφημερίδες με τόπο έκδοσης την Κύπρο Κατηγορία:Εβδομαδιαίες εφημερίδες
Κυπριακή Εθνική Παραολυμπιακή Επιτροπή
Η Κυπριακή Εθνική Παραολυμπιακή Επιτροπή είναι η Εθνική Παραολυμπιακή Επιτροπή στην Κύπρο για τους Παραολυμπιακούς Αγώνες. Είναι μη κερδοσκοπική οργάνωση που επιλέγει ομάδες και συλλέγει χρηματοδότηση για να στείλει κύπριους συμμετέχοντες σε παραολυμπιακούς αγώνες που διοργανώνονται από την Διεθνή Παραολυμπιακή Επιτροπή (ΔΠΕ).
Εξωτερικοί σύνδεσμοι
Κατηγορία:Αθλητικές Οργανώσεις και Ομοσπονδίες Κύπρου
Αισθητικά δάση
μικρογραφία|Αισθητικό δάσος Καισαριανής Η έννοια του Αισθητικού Δάσους εισήχθει στον δασικό κώδικα (ΝΔ 86/1969) με το άρθρο 3 του Ν.Δ. 996/1971 . Σύμφωνα με αυτό,
Τα Αισθητικά δάση είναι μια κατηγορία προστατευόμενων φυσικών περιοχών που ο σκοπός ύπαρξης τους είναι η ανθρώπινη αναψυχή και κατά δεύτερο λόγο η προστασία του φυσικού περιβάλλοντος. Η βλάστηση, η ομορφιά του τοπίου, η ύπαρξη αξιόλογης χλωρίδας και πανίδας, οι γεωμορφολογικοί σχηματισμοί, τα στάσιμα ή ρέοντα ύδατα είναι μεγάλης αξίας και προσφέρονται για αναψυχή. Τα δάση αυτά μπορεί να περιέχουν και σπάνια είδη, ενδημικά είδη ή είδη που απειλούνται με εξαφάνιση. Συνολικά 19 δάση έχουν κηρυχθεί ως Αισθητικά (μεταξύ των ετων 1973 -1980).
Οι επισκέπτες μπορούν να εισέρχονται στους χώρους αυτούς ακολουθώντας ορισμένους κανόνες.
Εξωτερικοί σύνδεσμοι
Κατηγορία:Προστατευόμενες φυσικές περιοχές
Βραβείο Ισραήλ
Το Βραβείο Ισραήλ είναι βραβείο που απονέμεται ετήσια την ημέρα τις ανεξαρτησίας από το Κράτος του Ισραήλ. To 1953 καθιερώθηκε η απονομή του βραβείου από τον τότε υπουργό παιδείας Μπεν-Ζιόν Ντινόρ. Το βραβείο έχει τέσσερις κατηγορίες: κοινωνικές και θρησκευτικές επιστήμες, φυσικές επιστήμες, πολιτισμός, προσωπικό έργο ζωής.
414 Λειριόπη
Η Λειριόπη (Liriope) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,49. Ανακαλύφθηκε το 1896 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια και πήρε το όνομά της από την κόρη του Νάρκισσου στην ελληνική μυθολογία.
Φυσικά χαρακτηριστικά
Η διάμετρος της Λειριόπης υπολογίσθηκε σε 70 χιλιόμετρα (από δεδομένα του IRAS), ενώ η μάζα της εκτιμάται σε 357 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,058 (από δεδομένα του IRAS). Είναι άγνωστο αν και με ποια περίοδο περιστρέφεται η Λειριόπη γύρω από τον εαυτό της. Η μέση θερμοκρασία στην επιφάνειά της εκτιμάται σε 120 ως 125 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Λειριοπη
Φραντς Λέχαρ
Ο Φραντς Λέχαρ (Franz Lehár, Lehár Ferenc· 30 Απριλίου 1870 - 24 Οκτωβρίου 1948) ήταν μουσικοσυνθέτης από την Αυστροουγγαρία που διακρίθηκε στο είδος της οπερέτας.
Γεννήθηκε στην Ουγγαρία και πέθανε στην Αυστρία. Ξεκίνησε ως βιολιστής και αργότερα ανέλαβε διευθυντής στρατιωτικής μπάντας για να αφοσιωθεί τελικά με τη σύνθεση και ειδικά της οπερέτας. Η οπερέτα που τον καθιέρωσε διεθνώς και η οποία κατέληξε να θεωρείται πρότυπο πάνω στο οποίο ασχολήθηκαν όλοι οι νεότεροι σε αυτό το μουσικό είδος ήταν η Εύθυμη χήρα (1905). Χαρακτηριστικό της μουσικής του Λέχαρ θεωρείται το πλήθος των ιδεών που αναπτύσσεται αβίαστα σε μια συμπαθητική μελωδική γραμμή.
Εξωτερικοί σύνδεσμοι
Κατηγορία:Ούγγροι συνθέτες Κατηγορία:Συνθέτες του Ρομαντισμού Κατηγορία:Συνθέτες οπερέτας Κατηγορία:Συνθέτες όπερας Κατηγορία:Κλασικοί συνθέτες του 20ού αιώνα Κατηγορία:Αυστριακοί συνθέτες κλασικής μουσικής
Ρενέ Ομπρί
Ο Ρενέ Ομπρί (René Aubry) είναι Γάλλος συνθέτης, γεννημένος το 1956. Είναι γνωστός για την ενασχόλησή του με πληθώρα μουσικών οργάνων και την ανάμειξη της κλασικής «αρμονίας» με τη μοντέρνα ενορχήστρωση. Ο Ομπρί έχει κάνει διάφορες συνθέσεις για χορογράφους όπως οι Carolyn Carlson, Pina Bausch και Philippe Genty, αλλά και για ταινίες. Ενώ ταυτοχρόνως κυκλοφόρησε πολλά από τα δικά του άλμπουμ.
Επίσης, συνέθεσε τη μουσική για την ταινία κινουμένων σχεδίων «The Gruffalo» το 2009 και το 2011 για τη συνέχειά του το «Gruffalo's Child», καθώς και για το «Room on the Broom», το 2012.
Εξωτερικοί σύνδεσμοι
Κατηγορία:Γάλλοι συνθέτες Κατηγορία:Γάλλοι μουσικοί
Rainbow Bridge
Rainbow Bridge είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε από τον Οκτώβριο του 1968 μέχρι τον Ιούλιο του 1970. Ο δίσκος κυκλοφόρησε σε μορφή δίσκου βινυλίου τον Οκτώβριο του 1971 μέσω της δισκογραφικής εταιρείας "Reprise Records". Παρά τον τίτλο του, το άλμπουμ δεν περιέχει ηχογραφήσεις από την ομώνυμη ταινία του 1971.
Οι περισσότερες ηχογραφήσεις προέρχονται από την εποχή μετά την διάλυση των Experience και η σύνθεση του συγκροτήματος περιλαμβάνει, εκτός του Χέντριξ, τον Μπίλι Κοξ στο μπάσο και τον Μιτς Μίτσελ στα τύμπανα, εκτός από το "Room Full of Mirrors" όπου παίζει ντραμς ο Μπάντι Μάιλς και το "Look Over Yonder" όπου παίζει μπάσο ο Νόελ Ρέντινγκ. Το κομμάτι "Star Spangled Banner" είναι διασκευή στον εθνικό ύμνο των Ηνωμένων Πολιτειών.
Η παραγωγή του δίσκου πραγματοποιήθηκε από τον Έντι Κρέιμερ και τον Μιτς Μίτσελ, όπως και στο προηγούμενο άλμπουμ, "The Cry of Love", ενώ αυτή την φορά συμμετείχε και ο Τζον Τζάνσεν.
Ο δίσκος ανέβηκε στο Top-20 σε Μεγάλη Βρετανία και Ηνωμένες Πολιτείες, ενώ σκαρφάλωσε στην έκτη θέση των καναδικών τσαρτ. Βραβεύθηκε ως χρυσός τον Δεκέμβριο του 1971 από την RIAA. Το σινγκλ "Dolly Dagger" μπήκε στα τσαρτ του Καναδά και των Ηνωμένων Πολιτειών.
Τραγούδια του δίσκου
1. Dolly Dagger (Hendrix) - 4:45
2. Earth Blues (Hendrix) - 4:20
3. Pali Gap (Hendrix) - 5:05
4. Room Full of Mirrors (Hendrix) - 3:17
5. Star Spangled Banner (John Stafford Smith, arr. Hendrix) - 4:07
6. Look Over Yonder (Hendrix) - 3:28
7. Hear My Train A Comin' (Live) (Hendrix) - 11:15
8. Hey Baby (New Rising Sun) (Hendrix) - 6:05
Βραβεία
Rainbow Bridge (άλμπουμ)
Τα μέλη των Experience
Οι μουσικοί οι οποίοι ηχογράφησαν το "Rainbow Bridge" είναι οι εξής:
Λουκ Σο
Ο Λουκ Σο (Luke Shaw, 12 Ιουλίου 1995) είναι Άγγλος επαγγελματίας ποδοσφαιριστής ο οποίος αγωνίζεται ως αριστερός αμυντικός για λογαριασμό της Μάντσεστερ Γιουνάιτεντ και της εθνικής ομάδας της Αγγλίας.
Ο Σο ξεκίνησε από τις ακαδημίες της Σαουθάμπτον και πραγματοποίησε το ντεμπούτο του με την πρώτη ομάδα το 2012, αποκτώντας θέση βασικού. Τη σαιζόν 2013-14 ήταν μέλος της ομάδας της χρονιάς για την Πρέμιερ Λιγκ. Τον Ιούνιο του 2014 αποκτήθηκε από την Μάντσεστερ Γιουνάιτεντ για 30 εκατομμύρια λίρες, ποσό ρεκόρ τότε για μεταγραφή εφήβου. Ο Σο είχε δύσκολη συνεργασία με τον Μουρίνιο, όμως ο επόμενος προπονητής Σόλσκιερ τον υποστήριξε και η απόδοσή του βελτιώθηκε συμβάλλοντας πέρα από την άμυνα και στην επίθεση. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.
Τις 5 Μαρτίου 2014 πραγματοποίησε το ντεμπούτο του με την εθνική ομάδα της Αγγλίας και αργότερα στο ίδιο έτος ήταν μέλος της αποστολής της Αγγλίας στο Μουντιάλ. Συμμετείχε επίσης στο Euro 2020, όπου σκόραρε στον τελικό στο 2ο λεπτό, το ταχύτερο γκολ που έχει σημειωθεί σε τελικό euro.
Παραπομπές
Κατηγορία:Άγγλοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Μάντσεστερ Γιουνάιτεντ Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Βαλκανικοί Αγώνες Στίβου 1986 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1986 πραγματοποιήθηκε στις 7 Σεπτεμβρίου.
Πρωταθλητής αναδείχθηκε ο Μπάμπης Γιαννούλης από την Ελλάδα. Το αργυρό μετάλλιο κατέκτησε ο Ντάνιελ Τσιομπάνου από τη Ρουμανία και το χάλκινο ο Τζόρτζε Κοζούλ από τη Γιουγκοσλαβία. Έλαβαν μέρος 9 αθλητές από 5 χώρες.
Τελικός
Ο τελικός πραγματοποιήθηκε στις 7 Σεπτεμβρίου.
Μετέχουσες χώρες
Στο αγώνισμα συμμετείχαν 9 αθλητές από 5 χώρες.
• 4
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1986 1986
Εξαμίλια Κορινθίας
Τα Εξαμίλια είναι χωριό στο νομό Κορινθίας. Βρίσκονται 7 χιλιόμετρα νότια της Κορίνθου σε υψόμετρο περίπου 80 μέτρων. Είναι έδρα της ομώνυμης δημοτικής κοινότητας και διοικητικά ανήκουν στον Δήμο Κορινθίων. Στην κοινότητα υπάγονται επίσης τα Κάτω Εξαμίλια, ο Άγιος Κοσμάς, η Δάφνη και η Ιερά Μονή Αγίας Τριάδος. Το 2011 τα Εξαμίλια είχαν 1810 κατοίκους.
Ιστορία
Η ευρύτερη περιοχή των Εξαμιλίων φαίνεται να κατοικήθηκε ήδη από τους προϊστορικούς χρόνους. Υπάρχουν ενδείξεις συστηματικής κατοίκησης κατά τη ρωμαϊκή περίοδο ύστερα από την ίδρυση της ρωμαϊκής αποικίας της Κορίνθου, ενώ στα όρια του οικισμού υπήρχε σημαντικό λατομείο.
Η ονομασία Εξαμιλια εμφανίζεται για πρώτη φορά την περίοδο του Βυζαντίου, και φαίνεται να προέρχεται από την απόσταση έξι μιλίων από τον ισθμό της Κορίνθου. Ο Γάλλος αρχαιολόγος Ζακόμπ Σπον, στο οδοιπορικό του στην Ελλάδα το 1676 περιγράφει τον οικισμό ως «un méchant village d'Albanois» (μετάφραση: ένα απεχθές αρβανιτοχώρι). Φαίνεται πως το χωριό αποικήθηκε από Αρβανίτες τον 17ο αιώνα, με τους κατοίκους του να θεωρούν πως οι πρόγονοι τους είχαν φθάσει νωρίτερα στην περιοχή από τους αντίστοιχους των γειτονικών οικισμών της Ξυλοκέριζας και της Αρχαίας Κορίνθου. Ήδη από τον 19ο αιώνα το χωριό φαίνεται να είχε χάνι, δηλωτικό της σημασίας του. Πριν από την ελληνική επανάσταση του 1821 δίπλα στον οικισμό είχε και εξοχική έπαυλη του ο Κιαμίλ Μπέης, ένας από τους πλουσιότερους Τούρκους της Πελοποννήσου.
Το 1912 τα Εξαμίλια ορίστηκαν ως η έδρα της νεοσύστατης ομώνυμης κοινότητας του νομού Αργολιδας - Κορινθίας. Το 1949 η κοινότητα υπάχθηκε στην Κορινθία, για να συννενωθεί το 1997 με τον Δήμο Κορινθίων.
Από τη δεκαετία του 1970 ο πληθυσμός της κοινότητας αυξάνεται διαρκώς, εν μέρει λόγω της μετοίκησης κατοίκων της Κορίνθου και των Αθηνών.
Πρόσβαση
Τα Εξαμίλια απέχουν 82 χλμ από την Αθήνα και είναι εύκολα προσβάσιμα διά του αυτοκινητόδρομου Α8. Ο οικισμός εξυπηρετείται και από τον σιδηροδρομικό σταθμό Κορίνθου.
Παραπομπές
Κατηγορία:Χωριά του νομού Κορινθίας Κατηγορία:Δήμος Κορινθίων
Gravity Falls
Το Ο Μυστικός Κόσμος του Gravity Falls (ή ο μυστήριος κόσμος του Γκράβιτι Φολς) είναι αμερικανική τηλεοπτική σειρά κινουμένων σχεδίων που παράγεται από την Disney Television Animation για το Disney Channel. Η σειρά δημιουργήθηκε από τον Άλεξ Χερς, συγγραφέα των The Marvelous Misadventures of Flapjack και Fish Hooks. Το πρώτο επεισόδιο προβλήθηκε ως προεπισκόπηση στις 15 Ιουνίου 2012 και η σειρά έκανε το ντεμπούτο της επίσημα στις 29 Ιουνίου του 2012. Στις 29 Ιουλίου το 2013, ανανεώθηκε επίσημα για δεύτερη σεζόν από το Disney Channel.
Πλοκή
Για τις καλοκαιρινές διακοπές τους, τα 12χρονα δίδυμα Ντίπερ και Μέιμπελ φεύγουν από το σπίτι τους στο Πιεντμόντ, Καλιφόρνιας για να ζήσουν με τον Μεγάλο θείο τους Σταν στο Γκράβιτι Φολς, Όρεγκον. Τα πράγματα δεν είναι αυτό που φαίνονται σε αυτή τη μικρή πόλη, και με τη βοήθεια ενός μυστηριώδους ημερολογίου που βρίσκει ο Ντίπερ μέσα στο δάσος, συνειδητοποιούν ότι η καθημερινή τους ζωή έχει αλλάξει. Με εμφανίσεις από τους Γουέντι, φλερτ του Ντίπερ Σους, φίλος του Ντίπερ και της Μέιμπελ και πολυτεχνίτης για τον Μπάρμπα Σταν. καθώς και μια ποικιλία από άλλους χαρακτήρες, ο Ντίπερ και η Μέιμπελ έχουν πάντα μια ενδιαφέρουσα μέρα να περιμένουν.
Παραπομπές
Κατηγορία:Τηλεοπτικές σειρές κινουμένων σχεδίων Κατηγορία:Αμερικανικές τηλεοπτικές σειρές Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Τηλεοπτικές σειρές παραγωγής Disney Television Animation Κατηγορία:Τηλεοπτικές σειρές του Disney Channel
Κόμμα Εθνικής Αναγέννησης
Το Κόμμα Εθνικής Αναγέννησης (τουρκικά: Ulusal Diriliş Partisi) είναι μικρό πολιτικό κόμμα στην αυτοαποκαλούμενη Τουρκική Δημοκρατία της Βόρειας Κύπρου χωρίς κοινοβουλευτική εκπροσώπηση. Το κόμμα, με επικεφαλής τον Ενβέρ Εμίν, δεν είχε κάποια εκπροσώπηση στο κοινοβούλιο μετά τις εκλογές του 1998.
Παραπομπές
Κατηγορία:Εθνικιστικά κόμματα Κατηγορία:Πολιτικά κόμματα της Τούρκικης Δημοκρατίας της Βόρειας Κύπρου
Πολυώνυμο Μπέρνσταϊν
Στο τομέα της αριθμητικής ανάλυσης των μαθηματικών, ένα πολυώνυμο Μπέρνσταϊν (Bernstein polynomial), που παίρνει το όνομά του από τον ρωσοεβραίο μαθηματικό Σεργκέι Νατάνοβιτς Μπέρνσταϊν (ή Μπέρνστεϊν) είναι ένα πολυώνυμο, το οποίο αποτελεί γραμμικό συνδυασμό των πολυωνύμων βάσεων Μπέρνσταϊν.
Η βασική μέθοδος εκτίμησης των πολυωνύμων μορφής Μπέρνσταϊν είναι ο αλγόριθμος του ντε Καστελζώ. Τα πολυώνυμα Μπέρνσταϊν χρησιμοποιήθηκαν αρχικά σε μία κατασκευαστική απόδειξη για το θεώρημα Στόουν–Βάιερστρας (Stone-Weierstrass Theorem). Με την ανάπτυξη του τομέα των γραφικών υπολογιστών (computer graphics) και του υπολογιστικά βοηθούμενου σχεδιασμού (computer-aided design), τα πολυώνυμα Μπέρνσταιν, περιορισμένα στο διάστημα x ∈ [0, 1], αποτέλεσαν τη βάση στο σχηματισμό των καμπυλών Μπεζιέ (Bézier Curves).
Ορισμός
Η n + 1 βάση πολυωνύμων Μπέρνσταϊν βαθμού n ορίζεται ως
όπου είναι  διωνυμικός συντελεστής.
Τα βασικά πολυώνυμα Μπέρνσταϊν βαθμού n σχηματίζουν μία βάση του διανυσματικού χώρου Πn των πολυωνύμων βαθμού n.
Ένας γραμμικός συνδυασμός των βασικών πολυωνύμων Μπέρνσταϊν
καλείται πολυώνυμο Μπέρνσταϊν ή πολυώνυμο μορφής Μπέρνσταϊν βαθμού n. Οι συντελεστές \beta_\nu ονομάζονται  συντελεστές Μπέρνσταϊν ή  συντελεστές Μπεζιέ .
Ένα πολυώνυμο Μπέρνσταϊν P(x) βαθμού n δίνεται από τον τύπο:
Όπου τα είναι στοιχεία της  βάσης των πολυωνύμων Μπέρνσταϊν, που ορίζονται από:
ή γενικότερα:
(εδώ είναι ο διωνυμικός συντελεστής.
Ιδιότητες
Τα βασικά πολυώνυμα Μπέρνσταϊν έχουν τις εξής ιδιότητες:
Παράδειγμα 1
Τα πρώτα λίγα βασικά πολυώνυμα Μπέρνσταϊν είναι:
Παράδειγμα 2
Στην περίπτωση ενός πολυωνύμου βαθμού 2 η βάση στο διάστημα [0,1] συνίσταται από:
Ένα πολυώνυμο που εκφράζεται με αυτή τη βάση θα πρέπει να ακολουθεί τη μορφή:
Αναφορές
Κατηγορία:Αριθμητική ανάλυση Κατηγορία:Πολυώνυμα
Πρόσκοποι της Τουρκικής Δημοκρατίας της Βόρειας Κύπρου
Οι Πρόσκοποι της Τουρκικής Δημοκρατίας της Βόρειας Κύπρου (Kuzey Kıbrıs Türk İzcileri) είναιπροσκοπική ομοσπονδία που δραστηριοποιούνται στην ντε φάκτο ανεξάρτητη Τουρκική Δημοκρατία της Βόρειας Κύπρου. Η ομοσπονδία έχει ισχυρούς δεσμούς με την Ομοσπονδία Προσκόπων και Καθοδήγησης της Τουρκίας.
Εξωτερικοί σύνδεσμοι
Κατηγορία:Προσκοπισμός και Οδηγισμός στην Κύπρο
Ανθρακόνημα
thumb|250px|Ύφασμα από ανθρακονήματα Το ανθρακόνημα ή ίνες άνθρακα είναι υλικό το οποίο αποτελείται από ίνες κυρίως άνθρακα. Οι ίνες αποτελούνται από άτομα άνθρακα των οποίων οι δεσμοί είναι περίπου παράλληλοι με τον άξονα της ίνας, γεγονός που προσδίδει στο ανθρακόνημα υψηλή στιβαρότητα και αντοχή σε θραύση και χαμηλό συντελεστή θερμικής διαστολής. Λόγω αυτών των ιδιοτήτων, σε συνδυασμό με το χαμηλό βάρος και την αντοχή στα χημικά, τα ανθρακονήματα αρχίζουν να χρησιμοποιούνται όλο και περισσότερο στην αεροναυπηγική, τη πολιτική μηχανική και την κατασκευή οχημάτων. Παρόλα αυτά, η χρήση τους περιορίζεται στο ότι η παραγωγή τους είναι πολύ πιο δαπανηρή από ότι η παραγωγή υαλοβάμβακα ή ινών από πλαστικό. Για την παραγωγή των ανθρακονημάτων χρησιμοποιείται πολυακριλονιτρίλιο (ΡΑΝ), ίνες τεχνητού μεταξιού (rayon) και πίσσα. Κατά τη διάρκεια της παραγωγής είναι δυνατή η μεταβολή των θερμοκρασιών με τέτοιο τρόπο ώστε να παραχθούν ίνες με διάφορες ιδιότητες.
Πορειά Καστοριάς
Η Πορειά ή Ποριά είναι ορεινό χωριό στην Περιφερειακή Ενότητα Καστοριάς με υψόμετρο 680 μέτρα.